open-index/open-wikipedia-markdown huggingface dataset:
జీవితం (అయోమయ నివృత్తి)

* జీవితం ఒక ప్రయాణం, పరోపకారిగా జీవించు.

* జీవితం (1949 సినిమా) -- వైజయంతిమాల సినిమా
* జీవితం (1973 సినిమా) -- శోభన్ బాబు సినిమా
కొత్తపాలెం (పొదిలి)

**కొత్తపాలెం**, భారతదేశంలోని ఆంధ్రప్రదేశ్ రాష్ట్రంలోని మార్కాపురం జిల్లా, పొదిలి మండలంలో పొదిలి గ్రామపంచాయతీకి చెందిన రెవెన్యూయేతర గ్రామం.కొత్తపాలెం నందు సుమారు 250 మంది ప్రజలు నివసిస్తున్నారు. వారి ప్రధానవృత్తి వ్యవసాయం. వీరు ప్రధానంగా వరి, కంది పండిస్తారు.

ఇది పొదిలి పంచాయతీ పరిధిలోకి వస్తుంది. ఇది ఆంధ్ర ప్రాంతానికి చెందినది. ఇది జిల్లా ప్రధాన కార్యాలయం ఒంగోలు నుండి పశ్చిమాన 54 కి.మీ దూరంలో ఉంది. పొదిలి నుండి 0 కి.మీ., తెలంగాణ రాష్ట్ర రాజధాని హైదరాబాద్ నుండి 270 కి.మీ దూరంలో ఉంది.

కొత్తపాలెం పిన్ కోడ్ 523240 మరియు పోస్టల్ ప్రధాన కార్యాలయం పొదిలి.

కొత్తపాలెం దక్షిణాన మర్రిపూడి మండలం, ఉత్తరాన దర్శి మండలం, పశ్చిమాన కొనకనమిట్ల మండలం, తూర్పున తాళ్లూరు మండలం చుట్టూ ఉంది.

మార్కాపూర్, ఒంగోలు, వినుకొండ, కందుకూరు కొత్తపాలెంకు సమీప నగరాలు.

## మూలాలు


వర్గం:పొదిలి మండలంలోని గ్రామాలు
దేవాదుల ప్రాజెక్టు

**దేవాదుల ప్రాజెక్టు**గా పేరొందిన **జువ్వాడి చొక్కారావు గోదావరీ జలాల ఎత్తిపోతల పధకం** వరంగల్ జిల్లాలోని కరువు ప్రాంతాలలో సాగునీరు అందజేసేందుకు గోదావరి నదిపై రూపొందించిన నీటి పారుదల పధకం. ఇది ములుగు జిల్లా, ఏటూరు నాగారం మండలం దేవాదుల, గంగారం గ్రామల వద్ద నిర్మితమవుతున్నది. పారుదల ప్రాజెక్టులలో భాగంగా 238 మీటర్ల ఎత్తుకు నీటిని తీసుకెళ్లడం భారత దేశంలో ఇదే మొదటిసారి.4,400 కోట్ల రూపాయల ఆస్ట్రియా ప్రభుత్వ ఋణసహాయముతో మూడు దశలుగా నిర్మించబడుతున్న ఈ ప్రాజెక్టు తొలిదశ పనులు 2007లో జరుగుతున్నాయి. 940 కోట్ల రూపాయలు ఖర్చయ్యే ప్రాజెక్టు మొదటి దశకు 2001, జూన్ 16న అప్పటి ఆంధ్ర ప్రదేశ్ ముఖ్యమంత్రి నారా చంద్రబాబునాయుడు శంకుస్థాపన చేశాడు. తెలుగుదేశం ప్రభుత్వ హయాంలోనే ఈపీసీ పద్ధతిలో టెండర్లు ఖరారు కాగా 2004లో కాంగ్రెస్‌ ప్రభుత్వం వచ్చాక, 2 దశలుగా పనులు ప్రారంభమయ్యాయి.

## మొదటి దశ
మొదటి దశ ప్రణాళిక ధర్మసాగర్‌ వరకు ఎత్తిపోతల పథకం ద్వారా నీటిని తీసుకెళ్లి, అక్కడి నుంచి కాలువల ద్వారా ఆయకట్టుకు నీటిని సరఫరా చేయటం. ధర్మాసాగర్ చెరువులో నీరు చేరేసరికి ఆయకట్టుకు నీరు సరఫరా చేయడానికి డిస్ట్రిబ్యూటరీలు, పిల్లకాల్వలు నిర్మిస్తున్నారు. ధర్మసాగర్‌ చెరువు సామర్థ్యం 0.78 టీఎంసీలు కాగా, దీనిని 1.5 టీఎంసీలకు విస్తరించే పనులు చేపట్టారు. రెండు పంపుల ద్వారా, రోజుకు 350 క్యూసెక్కుల చొప్పున, 170 రోజుల పాటు నీటిని మళ్లించి, 5.18 టీఎంసీలతో 1.23 లక్షల ఎకరాలకు నీరివ్వాలన్నది తొలిదశ లక్ష్యం. హిందుస్థాన్‌ కన్‌స్ట్రక్షన్‌ కంపెనీ కిర్లోస్కర్‌ బ్రదర్స్‌ లిమిటెడ్‌ సంయుక్తంగా చేపట్టిన ఈ దశ పనులు 2007 జూన్ నాటికి ముగింపుకొచ్చాయి. 

మొదటి దశలో భాగంగా గంగారం వద్ద ఎత్తిపోతల(ఇన్‌టేక్‌) కట్టడం, భీమ్‌ఘనపూర్‌, ధర్మసాగర్‌, పులకుర్తిల వద్ద పంప్‌హౌస్‌లు, 135 కిలోమీటర్ల దూరం పైపులైన్‌, కాలువ నిర్మాణం చేస్తున్నారు. ప్రాజెక్టు అవసరమైన 8.5 మెగావాట్ల సామర్థ్యం గల మోటర్లను బ్రెజిల్‌ నుంచి దిగుమతి చేసుకున్నారు. ఎత్తిపోతల కట్టడం వద్ద, భీమ్‌ఘనపూర్‌, ధర్మసాగర్‌, పులకుర్తిల వద్ద రెండేసి 8.5 మెగావాట్ మోటర్లను బిగిస్తున్నారు. 

## రెండవ దశ
రెండవ దశ పనులు జరుగుతున్నాయి. 2008 కల్లా పనిచేయటం ప్రారంభిస్తుందని అంచనా.

## మూడవ దశ
2007 ఏప్రిల్ నెలలో దేవాదుల ప్రాజెక్టు మూడవ దశ పనులు ప్రారంభమయ్యాయి. ఈ సందర్భంగా ఆంధ్రప్రదేశ్ రాష్ట్ర ప్రభుత్వ ప్రాజెక్టులో ఒక భాగంగా పూర్వపు వరంగల్ జిల్లా 70 శాతం గ్రామాలకు త్రాగునీరు అందించడానికి అదనంగా 300 కోట్ల రూపాయల నిధులు కేటాయించింది.

## మూలాలు


వర్గం:ఆంధ్రప్రదేశ్‌లో గోదావరి నదిపై ప్రాజెక్టులు
కడియపులంక

**కడియపులంక **, తూర్పు గోదావరి జిల్లా, కడియం మండలానికి చెందిన గ్రామం.. ఈ  గ్రామం జాతీయ రహదారి 16  ప్రక్కగా ఉంది.జనాభా దాదాపు 20000 

## విశేషాలు
* కడియపులంక గ్రామం, చుట్టుప్రక్కల గ్రామాలలో 600కు పైగా నర్సరీలతో భారతదేశంలోనే ప్రసిద్ధి గాంచింది.
* ఇక్కడి పూల మార్కెట్ నుండి తూర్పు, పశ్చిమగోదావరి జిల్లాలతో పాటుగా ఆంధ్ర, తెలంగాణా రాష్ట్రాలకు పూల సరఫరా జరుగుతుంది.
* ఈ మార్కెట్లో హోల్‌సేల్ దుకాణాలు సుమారు 80 వరకూ ఉన్నాయి.
* ఇక్కడి నర్సరీల వలన ఎక్కువగా సినిమా చిత్రీకరణలు జరుగుతుంటాయి
thumb|333x333px|కడియం పూలతోటలు

## మూలాలు
హౌరా

**హౌరా** (*Howrah*) (బెంగాలీ: হাওড়া ) పశ్చిమ బెంగాల్ రాష్ట్రంలోని ఒక పారిశ్రామిక నగరం. హౌరా నగరం, దాని పరిసర ప్రాంతాలు హౌరా జిల్లాలో ఉన్నాయి. హుగ్లీ నదికి పశ్చిమపు ఒడ్డున ఉన్న హౌరా, నదికి అవతలి ఒడ్డున ఉన్న కలకత్తా జంట నగరాలు. హౌరా పశ్చిమ బెంగాల్ రాష్ట్రములోని రెండవ పెద్ద నగరం. కలకత్తాను, హౌరాను కలుపుతూ నదిపై ప్రసిద్ధ హౌరా వంతెన (రబీంద్ర సేతు) తో పాటు విద్యాసాగర్ సేతు (రెండవ హౌరా వంతెన), వివేకానంద సేతు వంతెనలు ఉన్నాయి. హౌరాలో కలకత్తా, హౌరా నగరాలకు సేవలందిస్తున్న, దేశములో ప్రధానమైన హౌరా రైల్వే స్టేషను ఉంది. ఇది కోల్‌కాతా మెట్రోపాలిటన్ ప్రాంతంలో భాగంగా ఉంది.

బెంగాలీ భాషలో "హావర్" అంటే నీరు, మట్టి బయటికు వెళ్ళే దారి (తూము). 500 సంవత్సరాల క్రితం వేనీషియన్ యాత్రికుడు సీసరే ఫెడరిసి 1578లో తన జర్నల్‌లో "బాటర్" (Bator) అనే స్థలం గురించి వ్రాశాడు. ప్రస్తుత హఌరా నగరం పరిసరాలలో అదే పేరుగల స్థలం ఉంది. ఔరంగజేబు మనుమడైన ఫరూఖ్ సియార్ రాజ్యం అధిష్టించినాక 1713లో ఈస్టిండియా కంపెనీ వారు అతనితో హుగ్లీ నది పశ్చిమాన ఉన్న గ్రామాలు (సలికియా, హౌరా, కసుండియా, రామకృష్ణపూర్) గురించి ఒక సెటిల్‌మెంట్ ఒప్పందం చేసుకొన్నారు. తరువాత తమ సముద్రయానం రాకపోకలకు కంపెనీవారు హౌరాను స్థావరంగా మార్చుకొన్నారు. అప్పటినుండి ఆధునిక హౌరా నగరం వృద్ధి చెందింది. ఆ గ్రామాలలో పెద్దదైన హౌరా పేరు మొత్తం నగరానికి వర్తించసాగింది. 1714 కంపెనీ రికార్డులలో "హౌరా" అనే పేరు మొట్టమొదటిసారి కనిపించింది.

1854లో హౌరా రైల్వే టెర్మినస్ ఏర్పాటు నగరం పెరుగుదలకు, పారిశ్రామికీకరణకు రెండవ ప్రధాన ఘట్టం. 1883లో హౌరా-షాలిమార్ మార్గం నిర్మించారు. 1914నాటికి అన్ని ప్రధాన నగరాలలోని రైలు ప్రయాణావసరాలకు హౌరా వర్క్‌షాప్ చాలా ముఖ్యమయ్యింది. రెండవ ప్రపంచ యుద్ధం నాటికి నగరం ఇంకా అభివృద్ధి చెందడంతో జనావాసాలకు స్థలం చాలక పూరిగుడిసెల ప్రాంతాలు అధికమయ్యాయి.

## మూలాలు

## బయటి లింకులు
* History of Howrah from India Government Site
* Howrah Municipal Corporation Site
* Volunteer Driven Portal of Howrah City
* Satellite View of Howrah
## వెలుపలి లింకులు

వర్గం:హౌరా
వర్గం:హౌరా జిల్లా
తుంబూరు

*తుంబూరు (నారాయణవనం మండలం)
*తుంబూరు (సత్తుపల్లి మండలం)
అరిసె

**[[అరిసెలు]]** తెలుగువారి అత్యంత ప్రీతిపాత్రమైన పిండివంటలలో ఒకటి. ముఖ్యంగా సంక్రాంతి పండుగకు అరిసెలు తప్పనిసరి. పిన్నా పెద్దలు మిక్కిలి ఇష్టంతో అరిసెలను ఆరగిస్తారు. 

## తయారుచేయు విధానం:
బియ్యాన్ని నానబెట్టి, నానిన బియ్యాన్ని పిండి కొట్టి తయారుగా ఉంచుకోవాలి. అలాగే బెల్లాన్ని మెత్తగా తురిమి ఉంచుకోవాలి. తురిమిన బెల్లాన్ని పాకంగా తయారు చెయాలి. ఈ పాకంలో బియ్యపు పిండిని కలపి ముద్దగా చేయాలి. ఇలా తయారయిన ముద్దను చలిమిడి అంటారు. ఈ చలిమిడిని చిన్న చిన్న ఉండలుగా చేసి చేతితో వత్తి, వృత్తాకారంగా రూపొందించాలి. అలా వృత్తంగా తయారైన చలిమిడిని, బాణలిలో కాగుతున్న నెయ్యిలో వేయించాలి. దోరగా, బంగారు రంగుగా మారేంత వరకు వేయించి, వాటిని బయటకు తీసి అరిసెల గంటెలతో గట్టిగా వత్తి ఒక గంట ఆరబెట్టాలి. ఇవి చాలా రోజులవరకు నిల్వ ఉంటాయి.
## ఇవి కూడా చూడండి
*సంక్రాంతి వంటలు

వర్గం:పిండి వంటలు
సంధ్య (1980 సినిమా)

**సంధ్య** 1980, నవంబర్ 29వ తేదీన విడుదలైన తెలుగు సినిమా. ఈ చిత్రంలో శ్రీధర్,సుజాత జంటగా నటించారు. అనిల్ గంగూలీ దర్శకత్వంలో రాఖీ, పరీక్షిత్ సాహ్ని జంటగా 1976లో వెలువడిన హిందీ సినిమా తపస్యను తెలుగులో **సంధ్య**గా పునర్మించారు.
## నటీనటులు

* శ్రీధర్
* సుజాత
* చంద్రమోహన్
* గుమ్మడి
* అల్లు రామలింగయ్య
* కాంతారావు
* మిక్కిలినేని
* రామన్ కౌశిక్
* ఎస్.రాజేంద్రబాబు
* గీత
* పండరీబాయి
* జయవిజయ
* భావన
* నిషా
* జయవాణి
* బేబీ వరలక్ష్మి
* కె.కె.శర్మ
* జగ్గయ్య
* ప్రభాకర్‌రెడ్డి
* తులసి

## సాంకేతికవర్గం
* నిర్మాత: కంచర్ల పూర్ణచంద్రరావు
* దర్శకత్వం: ఎ.కోదండరామిరెడ్డి
* ఛాయాగ్రహణం: ఎస్. గోపాలరెడ్డి
* కూర్పు: నాయని మహేశ్వరరావు
* సంగీతం: చక్రవర్తి
* పాటలు: ఆత్రేయ, సి.నారాయణరెడ్డి, వేటూరి సుందరరామమూర్తి
* కళ: తోట యాదు
* నృత్యం: సురేఖ

## పాటలు
ఈ చిత్రంలోని పాటలను ఆత్రేయ, వేటూరి, సినారెలు రచించగా, కె.చక్రవర్తి స్వరకల్పనలో ఎస్.పి.బాలసుబ్రహ్మణ్యం, పి.సుశీల, ఎస్.పి.శైలజలు గానం చేశారు.

## మూలాలు

## బయటిలింకులు
* 

వర్గం:మిక్కిలినేని నటించిన సినిమాలు
వర్గం:చంద్రమోహన్ నటించిన సినిమాలు
వర్గం:సుజాత నటించిన సినిమాలు
వర్గం:గుమ్మడి నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:కాంతారావు నటించిన సినిమాలు
వర్గం:జగ్గయ్య నటించిన సినిమాలు
వర్గం:ప్రభాకర్ రెడ్డి నటించిన సినిమాలు
లింగమూర్తి

* కపిలవాయి లింగమూర్తి
* కోరుకొండ లింగమూర్తి, ప్రముఖ జాతీయవాది.
* ముదిగొండ లింగమూర్తి, సుప్రసిద్ధ సినిమా నటులు.
అలెగ్జాండర్ (అయోమయ నివృత్తి)

*అలెగ్జాండర్ - గ్రీకు చక్రవర్తి
*అలెగ్జాండర్ (1992 సినిమా) - తెలుగు సినిమా
*అలెగ్జాండర్ గ్రాహంబెల్ - సుప్రసిద్ధ శాస్త్రవేత్త.
*అలెగ్జాండర్ పుష్కిన్ - పేరొందిన రష్యా మహా కవి.
కఠోపనిషత్తు

కృష్ణ యజుర్వేదం లోని తైత్తిరీయ శాఖలో ముఖ్యమైనది ఈ **కఠోపనిషత్తు**. శంకరాచార్యులు భాష్యాలు వ్రాసిన పది ఉపనిషత్తులలో ఒక ముఖ్యమైన ఉపనిషత్తు కఠోపనిషత్తు. 108 ఉపనిషత్తులలో ముఖ్యమైన ఈ ఉపనిషత్తుది మూడో స్థానం. ఈ ఉపనిషత్తులో రెండు అధ్యాయాలు, ప్రతి అధ్యాయంలో మూడు వల్లిలు ఉన్నాయి. కఠోపనిషత్తు లోని శ్లోకాల సారానికి భగవద్గీతలోని కొన్ని శ్లోకాల సారానికి చాలా సారూప్యత ఉంటుంది (ఉపనిషత్తుల సారమే భగవద్గీత అని భగవానుడే చెప్పాడు కదా).

## శాంతి మంత్రం
ప్రతి ఉపనిషత్తుకి ఒక శాంతి మంత్రం ఉంటుంది.అదే విధంగా కఠోపనిషత్తు శాంతి శ్లోకం లేదా మంత్రం

:ఓం సహనావవతు ,
:సహనౌ భుజన్తు,
:సహవీర్యం కరవావహై,
:తేజస్వి నా వధీతమస్తు,
:మావిద్వాషావహై ,
:ఓం శాంతి: శాంతి: శాంతి:

## మూల కథ
వాజశ్రవుడు (ఉద్దాలకుడు) విశ్వజిద్యాగం చేస్తాడు.యాగం చివర తనవద్ద ఉన్న సర్వ సంపదలు బ్రాహ్మణు లకు దానమిస్తాడు.వాజశ్రవుడు దానమిస్తున్న సంపదలో ఉన్న గోవులలో ముసలి గోవులు కూడా చాలా ఉంటాయి. వాజశ్రవుని కుమారుడైన నచికేతుడు దానిని గమనించి ఈ విధంగా ముసలి గోవులను దానమివ్వడం వల్ల తండ్రి ఆనంద లోకాలకు ఏవిధంగా చేరుకొంటాడు అని భావిస్తాడు.

:పీతోదకా జగ్ధతృణా దుగ్ధ్దోహా నిరింద్రియా: 
:అనందా నామ తే లోకాస్తాన్ స గచ్చతి తా దతాత్
:సహోవాచ పితరం తత కస్మై మాం దాస్యసీతి
:ద్వితీయం తృతీయం త హఓవాచ మృత్యవే త్వా దదామీతి

నచికేతుడు తన తండ్రి వద్దకు వెళ్ళి తనను ఎవరికి దానమిస్తున్నావు అని అడుగు తాడు.ఒకసారి సమాధానం రాకపోయేటప్పటికి అదే ప్రశ్న మూడుసార్లు వేస్తాడు. తండ్రి విసిగి యముడికి దానమిస్తున్నాను అని అంటాడు.

పితృ వాక్య పరిపాలన కోసం నచికేతుడు యమ లోకానికి వెడతాడు. అక్కడ యమధర్మరాజు కనిపించడు . నచికేతుడు మూడు రాత్రులు యమలోకంలో అన్నపానాలు లేకుండా గడుపుతాడు. యముడు ఇంటికి తిరిగి వచ్చి, అతిథి బ్రాహ్మణుడు మూడు రోజులు అన్నపానాలు లేకుండా ఉండడం చూసి, నచికేతుడికి మూడు వరాలు ప్రసాదిస్తాను అని అంటాడు. నచికేతుడు మొదటి వరంగా తన తండ్రి తనను మళ్లీ చూసేటప్పటికి శాంతస్వరూపంలో ఉండాలి అని కోరుకొంటాడు. రెండోవరంగా యముడు నచికేతుడికి అగ్నికార్యం ఏవిధంగా చెయ్యాలో బోధిస్తాడు. ఆవిధంగా నచికేతుడు అగ్నివిద్యోపదేశం పొందడం వల్ల దానిని నచికేతాగ్ని అని పిలుస్తారు.

చివరి వరంగా నచికేతుడు మనిషి మరణించిన తరువాత మరో దేహంతో సంబంధపడే జీవి ఉంటాడా, ఉండడా అనే విషయాన్ని విశదీకరించమంటాడు. అప్పుడు యముడు నచికేతుడి బ్రహ్మ విద్య నేర్చుకోవడానికి కల యోగ్యతను పరీక్షించదలచి రకరకాలైన ప్రలోభాలు పెడతాడు. వేరే వరాన్ని ఏదైనా కొరుకొమ్మంటాడు.అయితే నచికేతుడు నిశ్చల మనస్సుతో సాంసారిక భోగాలను తృణీకరించి జ్ఞాన విద్య మీదే మనస్సు కేంద్రీకరిస్తాడు. యముడు నచికేతుడి వైరాగ్యానికి మెచ్చి మనిషి మరణాంతరం జరిగే విషయాలు చెబుతాడు.

## ఇవి కూడా చూడండి
* పంచాగ్నులు
దుబాయ్ శీను

**దుబాయ్ శీను** 2007, జూన్ 7న విడుదలైన తెలుగు చలనచిత్రం. శ్రీను వైట్ల దర్శకత్వం వహించిన ఈ చిత్రంలో రవితేజ, నయనతార జంటగా నటించారు.

## కథ
డబ్బు సంపాదించేందుకు దుబాయ్ వెళ్లే ప్రయత్నంలో బ్రోకర్ (వేణుమాధవ్) చేతిలో మొసపోయిన శ్రీనివాస్ అలియాస్ శీను (రవి తేజ) డబ్బుపోయి వెనక్కు తిరిగిరాలేక యాతనపడుతుంటారు. ఇదిలా ఉండగా పట్నాయక్ (కృష్ణ భగవాన్) అనే మరో మోసగాడు శీను, ఆయన ఫ్రెండ్స్ కు పావ్ బాజి పెట్టుకోవడానికి సాయం చేస్తున్నాననే సాకుతో వారిని ఉపయోగించుకొని డబ్బు సంపాదిస్తుంటాడు. అన్నను వెదకడానికి ముంబయి వచ్సిన మధుమతి (నయనతార) ని అనుకోకుండా కలుసుకున్న శీను ఆమె ప్రేమలో పడతాడు.  తాను సాఫ్ట్ వేర్ ఇంజనీర్ నని మధుమతికి చెబుతాడు. ఆ తరువాత శీను మధుమతికి తన ప్రేమను వ్యక్తపరుస్తాడు. పట్నాయక్, శీను సాఫ్ట్ వేర్ ఇంజనీర్ కాదనే నిజం మధుమతికి చెబుతాడు.

ఆమె తిరిగి తన స్వస్థలానికి వస్తుంది. ఇదిలా ఉండగా శీను తన మిత్రుడు చక్రిని (జెడి చక్రవర్తి) కలుసుకుంటాడు. పూజ (నేహ) ను ప్రేమిస్తున్న చక్రికి శీను సాయంతో వారు పెళ్లి చేసుకుంటారు. చక్రి, పూజలు శీను దుబాయ్ వెళ్లడానికి సాయపడతామని హామీ ఇస్తారు. అందుకు అవసరమైన ఏర్పాట్లను కూడా చేస్తారు. వారు తిరిగి హైదరాబాద్ వద్దమని అనుకుంటుండగా తమ బాస్ మాఫియా డాన్ జిన్నా (సుశాంత్) అని తెలుసుకుంటారు. తనను గుర్తించరని తెలుసుకున్న జిన్నా, ఆయన సోదరుడు (రఘు) శీను కళ్లముందే పూజ,చక్రిలను చంపివేస్తారు. చనిపోయేముందు తనకు మధు అనే చెల్లెలు ఉందని చక్రి చెబుతాడు. శీను హైదరాబాద్ తిరిగి వచ్చి చక్రి తండ్రి చేసిన బ్యాంక్ అప్పు తీర్చి తాకట్టులో ఉన్న ఇల్లును విడిపిస్తాడు. జిన్నాను, ఆయన సోదరుడిని చంపి ప్రతీకారం తీర్చుంటాడు.

## నటవర్గం
* దుబాయ్ శీను గా రవితేజ
* మధుమతి గా నయనతార
* జె.డి.చక్రవర్తి
* బాబ్జీ గా సాయాజీ షిండే
* సుశాంత్ సింగ్
* నేహ
* భానుచందర్‌
* సునీల్‌
* ట్రావెల్ ఏజెంటు నేతాజీ గా వేణుమాధవ్
* రామకృష్ణ బ్రహ్మానందం
* పట్నాయక్ గా కృష్ణభగవాన్‌
* సుప్రీత్
* రాజా రవీంద్ర
* ఫైర్ స్టార్ సాల్మన్ రాజు గా ఎమ్మెస్‌ నారాయణ
* శ్రీనివాస రెడ్డి
* సురేఖా వాణి
* రఘుబాబు
* తెలంగాణా శకుంతల
* ధర్మవరపు సుబ్రహ్మణ్యం
* రామచంద్ర
## సాంకేతికవర్గం
* దర్శకత్వం: 	శ్రీను వైట్ల
* నిర్మాణం: డి.వి.వి.దానయ్య
* సంగీతం: మణిశర్మ
* గీతరచన: సాహితి, రామజోగయ్య శాస్త్రి
* సంభాషణలు: చింతపల్లి రమణ
* ఛాయాగ్రహణం: 	భరణీ కె.ధరన్‌
* నిర్మాణ సంస్థ: యూనివర్శల్‌ మీడియా
* వన్స్ అప్ ఆన్ , రచన:రామజోగయ్య శాస్త్రి , గానం.కార్తీక్, రీటా
*

## పాటల జాబితా
* దీవాలి హోళీ , రచన: రామజోగయ్య శాస్ర్తి, గానం.దీపు, కారుణ్య, కౌసల్య
*శీను శీను , రచన: రామజోగయ్య శాస్త్రి , గానం. నవీన్
*సుప్ప నాతి , రచన: రామజోగయ్య శాస్త్రి, గానం.మాణిక్య వినాయగం, అనురాధ శ్రీరామ్
*కోల్ కోల్, రచన: సాహితి, గానం , రంజిత్, శైందవి
*కన్యా రాశి, రచన:రామజోగయ్య శాస్త్రి, గానం.విజయ్ జేసుదాస్, సుచిత్ర.
*

## బయటి లంకెలు

వర్గం:తెలుగు ప్రేమకథా సినిమాలు
వర్గం:తెలుగు హాస్య సినిమాలు
వర్గం:శ్రీను వైట్ల దర్శకత్వం వహించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:రవితేజ నటించిన సినిమాలు
వర్గం:నయనతార నటించిన సినిమాలు
వర్గం:భానుచందర్ నటించిన సినిమాలు
వర్గం:సునీల్ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:రఘుబాబు నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:జె.డి.చక్రవర్తి సినిమాలు
తలపాగా

thumb|250px|రాజస్థానీ తలపాగా చుట్టుకొనే విధానం.
**తలపాగా** (ఆంగ్లము: turban, కొన్ని సంస్కృతులలో బుల్లే లేదా దస్తర్) అనునది తలని చుట్లతో కప్పే ఒక వస్త్రము. దీనిని ధరించే విధానాలు వేర్వేరుగా ఉంటాయి. తలపాగా, పైపంచ (ఉత్తరీయం) అనేవి గ్రామీణప్రాంత ఆంధ్రులకు తప్పనిసరి. తలపాగా అనేది రోజువారీ పనులలోనే కాకుండా శుభకార్యాలలోను, ఉత్సవాలలోను తప్పనిసరిగా ధరిస్తారు. ఆంధ్రుని ఆహార్యమంటే పంచకట్టు, లాల్చీలాంటి చొక్కా, పైపంచ, తలపాగా .
## తలపాగా తయారీ
తలపాగాలలో ముఖ్యంగా మూడురకాలు ఉన్నాయి. అవి
* సిల్కు తలరుమాళ్ళు
* నేత రుమాళ్ళు
* ముల్లు గుడ్డలు
దీని తయారీ యంత్రాలపై, మగ్గం పైనా జరుగుతుంది. ఒక్క ఆంధ్రప్రాంతంలోనే కాక దేశమంతా యంత్రాలపై నేయబడే గుడ్డలను కాక చేనేత తలగుడ్డలనే వాడేందుకు ఆసక్తి చూపుతారు. దీనిని తయారు చేసేందుకు ఏ మగ్గం అయినా పనికి వస్తుంది. ఇవి సామాన్యంగా పొడవు ఎక్కువ వెడల్పు తక్కువగా ఉంటాయి.

ఇక ప్రత్యేక తరహా తలగుడ్డల కొరకు ప్రత్యేక మగ్గాలు వాడుతారు ఇవి చీరలా అత్యంత పొడవు, వెడల్పులు కలిగి ఉంటాయి. వీటిని గుజరాతీలు, పంజాబీలు, బీహారీలు అధికంగా వాడుతారు.

## తలపాగా వినియోగం
* thumb|తలపాగా ధరించిన ఒగ్గు కళాకారులుదీనిని అధికంగా భారతదేశంలోని అన్ని ప్రాంతాలలో వాడుతున్నా తప్పని సరిగా వాడుకలో ఉన్నది పంజాబ్ రాష్ట్రంలో. తరువాత బీహార్, గుజరాత్, ఉత్తర ప్రదేశ్ రాష్ట్రాలలో ఎక్కువ వాడుతారు. ఇక్కడ సిక్కులు మతపరంగా తలపాగా ధరిస్తారు. దీనిని టర్బన్ అంటారు.
* ఏ ప్రాంతములో నైనా శుభకార్యములప్పుడు వస్త్రములు బహుమతిగా ఇవ్వవలసి వచ్చినపుడు దీనిని జతపరచి ఇవ్వడం ఆనవాయితీ.
* వేసవి కాలంలో, వర్షా కాలాలలో గ్రామ ప్రాంతాలలో దీనిని శరీర రక్షణగా వాడుతుంటారు.
* ఊరు వెళ్ళేటపుడు, పనులకు బయటకు వెళ్ళేటపుడు, ముఖ్యంగా పొలంపనులకు దీని వినియోగం అధికం.

## ఇవి కూడా చూడండి
* ఆంధ్రుల దుస్తులు
* పూణెరీ పగడి
### వెలుపలి లింకులు

వర్గం:దుస్తులు
వర్గం:భారతీయ దుస్తులు
సురభి

**సురభి** పేరుతో అనేక విషయాలు ఉన్నాయి.

*సురభి నాటక సమాజం
*సురభి కమలాబాయి
*సురభి బాబ్జీ
*సురభి బాలసరస్వతి
*సురభి పెద్ద బాలశిక్ష
*సురభి (నటి)
*సురభి (చక్రాయపేట మండలం), వైఎస్ఆర్ జిల్లా గ్రామం
*సాహిత్య సురభి
*సురభి జవేరి వ్యాస్, భారతీయ నటి, మోడల్. ఆమె ప్రధానంగా దక్షిణ భారత చిత్రాలలో పనిచేస్తుంది.
శ్రీనగర్ జిల్లా

**శ్రీనగర్ జిల్లా,** జమ్మూ కాశ్మీరు రాష్ట్రంలోని 20 జిల్లాలలో ఇది ఒక**టి.** జమ్మూ కాశ్మీరు రాష్ట్రానికి వేసవికాలపు రాజధాని. ఇది కాశ్మీరు లోయలో, జీలం నది ఒడ్డున ఉంది. ఈ నగరం సరస్సులకు వాటిలో తేలియాడే పడవ ఇళ్ళకు ప్రసిద్ధి. ఇది కాశ్మీర్ లోయ మధ్యభాగంలో ఉంది. జమ్ము కాశ్మీర్ రాష్ట్రంలో అత్యధిక జనసంఖ్య కలిగిన జిల్లాలలో శ్రీ నగర్ జిల్లా రెండవ స్థానంలో ఉంది. మొదటి స్థానంలో జమ్ము జిల్లా ఉంది. ఇది జమ్ము కాశ్మీర్ రాష్ట్ర వేసవి రాజధానిగా ఉండేది. శీతాకాలంలో రాజధాని జమ్ముకు తరలించబడుతుంది. అతిపెద్ద నగరమైన శ్రీనగర్‌లో ప్రసిద్ధ పర్యాటక కేంద్రం డాల్ లేక్ ఉంది. 2011 గణాంకాలను అనుసరించి 

## పరిపాలన
శ్రీనగర్ జిల్లాలో రెండు తాలూకాలు ఉన్నాయి: 
* శ్రీనగర్ సౌత్ 
* శ్రీనగర్ నార్త్
జిల్లాలో శ్రీనగర్ బ్లాక్ మాత్రమే ఉంది. . ఈ బ్లాక్‌లో పలు పంచాయితీలు ఉన్నాయి.

## రాజకీయాలు
శ్రీనగర్ జిల్లాలో 8 అసెంబ్లీ నియోజకవర్గాలు ఉన్నాయి : హజ్రత్బాల్, జదిబాల్, ఈద్గహ్, ఖన్యార్, హబ్బకదల్, అమిరకదల్, సొంవార్ , బత్మలూ.

## 2001 లో గణాంకాలు

## మతం
శ్రీనగర్ జిల్లాలో ప్రజలు ఇస్లాం మతాన్ని 93% అనుసరిస్తున్నారు. వీరిలో అత్యధికులు సున్ని ముస్లిములు అల్పసంఖ్యలో ముస్లిములు ఉన్నారు. ఇతర మతస్థులలో హిందువులు, సిక్కులు , క్రైస్తవులు ఉన్నారు.
### భాషలు
కాశ్మీర్ లోయలో ప్రధానంగా ఇండో - ఆర్యన్ భాషలలో ఒకటైన కాశ్మీరి (कॉशुर, کأشُر Koshur) భాష వాడుకలో ఉంది. 
### వాతావరణం

## పర్యాటక ఆకర్షణలు
* ష్రైన్ ఆఫ్ షైక్ నూర్ - ఉ- ద్దీన్ నూరాని 
* హజ్రత్బల్ ష్రైన్
* జామియా మసీద్ శ్రీనగర్, కాశ్మీరు లోని అతి పురాతన మసీదుగా విశ్వసిస్తున్నారు. 
* షాహ్ - హమదాన్ మసీద్
* ఖీర్ భవాని
* ష్రైన్ ఆఫ్ మఖ్దూం
* జ్యేష్టాదేవి ఆలయం
* శంకరాచార్య ఆలయం, కాశ్మీరు లోని అతి పురాతన ఆలయంగా భావిస్తున్నారు. possibly the oldest shrine in Kashmir

## సరిహద్దులు

## మూలాలు

## బయటి లింకులు
* Greater Kashmir, daily English newspaper from Srinagar, Kashmir
* Official website of district administration

## వెలుపలి లింకులు

వర్గం:జమ్మూ కాశ్మీరు జిల్లాలు

వర్గం:వెనుకబడిన ప్రాంతాల అభివృద్ధి నిధులు పొందుతున్న జిల్లాలు
వర్గం:భారత రాష్ట్రాలు, కేంద్రపాలిత ప్రాంతాల రాజధానులు
వర్గం:భారతదేశం లోని రాజధాని నగరాలు
శివాజీ (2007 సినిమా)

**శివాజీ** ఎస్. శంకర్ దర్శకత్వంలో 2007లో విడుదలైన తమిళ అనువాద చిత్రం. ఇందులో రజనీకాంత్, శ్రీయ, సుమన్ ప్రధాన పాత్రలు పోషించారు. ఎ.వి.ఎం ప్రొడక్షన్స్ సంస్థ ఈ చిత్రాన్ని నిర్మించింది. ఎ. ఆర్. రెహమాన్ సంగీత దర్శకత్వం వహించాడు. అమెరికాలో సాఫ్ట్ వేర్ ఆర్కిటెక్ట్ గా ఆర్థికంగా బాగా సంపాదించి భారతదేశానికి తిరిగి వస్తాడు శివాజీ. ప్రజలకు సేవ చేయడం కోసం తన సొంత ఖర్చుతో ఉచిత వైద్యశాలలు, ఉచిత విద్య సమకూర్చాలనుకుంటాడు. కానీ సంఘంలో మంచి పలుకుబడి ఉన్న ఆదిశేషు అనే వ్యాపారవేత్త అతని ప్రయత్నాలకు అడ్డుపడతాడు. అవినీతి అతన్ని నిరుత్సాహానికి గురిచేస్తుంది. ఈ పరిస్థితుల్లో శివాజీ తన లక్ష్యాన్ని ఎలా చేరుకున్నాడన్నది ఈ చిత్ర కథాంశం.

ఈ సినిమా 2007 జూన్ 15 న ప్రపంచవ్యాప్తంగా తమిళంలో విడుదలైంది. తెలుగు అనువాదం కూడా ఇదే రోజున విడుదలైంది. హిందీ అనువాదం 2010 జనవరి 8 న విడుదలైంది. ఈ సినిమా విమర్శకుల నుంచి ప్రశంసలనందుకుని వాణిజ్యపరంగా మంచి వసూళ్ళు రాబట్టింది.

## కథ
శివాజీ సాఫ్ట్వేర్ ఆర్కిటెక్టుగా అమెరికాలో పనిచేస్తూ భారతదేశానికి తిరిగివస్తాడు. శివాజీ ఫౌండేషన్ అనే సేవాసంస్థను స్థాపించి దాని ద్వారా పేదలకు ఉచిత విద్య, ఉచిత వైద్యసేవలు అందించాలన్నది అతని ఆకాంక్ష. సమాజంలో మంచి పలుకుబడి ఉన్న ఆదిశేషుకు స్వంతంగా ఆసుపత్రులు, కళాశాలలు ఉంటాయి. వాటి లాభానికి గండిపడుతుందని శివాజీ తనకు పోటీ వస్తున్నాడని భావించిన ఆదిశేషు తనకున్న పలుకుబడిని ఉపయోగించి శివాజీ పనులకు ఆటంకం కలిగిస్తాడు. అవినీతిపరులైన అధికారులకు పెద్దమొత్తంలో లంచాలు ఇవ్వవలసివస్తుంది. దానికోసం శివాజీ తన కారును అమ్మేయడమే కాక, ఇల్లును కూడా తాకట్టుపెట్టవలసి వస్తుంది. శివాజీ కోర్టుకు వెళతాడు కానీ ఆదిశేషు అతను ప్రారంభించిన సంస్థలన్నీ లంచమిచ్చి చేయించాడని నిరూపించడంతో కేసు ఓడిపోతాడు. ఈ లోపు శివాజీ ఒక అమ్మాయి ప్రేమలో పడతాదు. కానీ ఇద్దరి జాతకాలు చూసి వారి పెళ్ళయితే శివాజీకి ప్రాణగండం ఉందని పండితులు చెబుతారు. కానీ శివాజీ మాత్రం ఎలాగైనా ఆమెనే పెళ్ళిచేసుకుంటానంటాడు.

## తారాగణం
* శివాజీగా రజనీకాంత్
* శ్రియా సరన్
* ఆదిశేషుగా సుమన్
* వివేక్
* రఘువరన్
* మణివణ్ణన్
* సాలమన్ పాపయ్య
*వాసు విక్రమ్
* లివింగ్‌స్టన్
* ఎ.సి. మురళీమోహన్ - డాక్టర్

## మూలాలు

## వెలుపలి లింకులు

వర్గం:తమిళ అనువాద సినిమాలు
వర్గం:రజనీకాంత్ నటించిన సినిమాలు
పోలకంపాడు

**పోలకంపాడు**, గుంటూరు జిల్లా, తాడేపల్లి మండలానికి చెందిన రెవెన్యూయేతర గ్రామం.

## గ్రామ చరిత్ర
సీఆర్‌డీఏ పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
గుంటూరు జిల్లా తాడేపల్లి మండలం తాడేపల్లి పంచాయతీకి శివారు గ్రామం పోలకంపాడు. పూర్వం ప్రకాశం బ్యారేజి మీదుగా రోడ్డు రవాణా జరిగే రోజుల్లో ఈ గ్రామం తాడేపల్లి తల తన్నేలా ఉండవల్లి సెంటర్ పేరుతో ఓ వెలుగు వెలిగింది. గొప్పగా వుండేది. కొత్తగా సౌకర్యాలేమీ ఒనగూడలేదు కానీ, ప్రస్తుతం సిటీబస్సులు కూడా లేక వెలవెలబోతోంది.
## దర్శనీయ ప్రదేశాలు/దేవాలయాలు
### శ్రీ పోలకమ్మ అమ్మవారి ఆలయం
2008, ఫిబ్రవరి 28న ఈ ఆలయాన్ని పునరుద్ధరణ చేశారు.
### శ్రీ గంగా బాల త్రిపుర సుందరీ సమేత రామలింగేశ్వరస్వామివారి ఆలయం
ఈ ఆలయం విజయవాడలోని శ్రీ దుర్గామల్లేశ్వరస్వామివారి ఆలయానికి దత్త దేవాలయం. ఈ ఆలయంలో ప్రతి సంవత్సరం ఫాల్గుణ మాసం (మార్చి) లో పౌర్ణమికి వార్షిక బ్రహ్మోత్సవాలు, నాలుగు రోజులపాటు వైభవంగా నిర్వహించెదరు.
*ఈ ఆలయానికి 6.57 ఎకరాల మాన్యం భూమి ఉంది.
*2020, నవంబరు-26న, పశ్చిమ గోదావరి జిల్లాకు చెందిన దాత శ్రీ కుర్రెల నాగ చంద్రమోహన్, ఈ ఆలయానికి, 75 వేల విలువైన ఒక వెండి మకర తోరణాన్ని విరాళంగా సమర్పించారు.ఈనాడు విజయవాడ;2020, నవంబరు-27,2వపేజీ.
## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:తాడేపల్లి మండలం లోని రెవెన్యూయేతర గ్రామాలు
అరటికాయ వేపుడు

thumb|right|అరటికాయ వేపుడు.
**అరటికాయ వేపుడు** ఒక మంచి కూర.

## కావలసిన పదార్థాలు
*3-4 అరటికాయలు
*10-15 మిల్లీ.లీటర్ల వంట నూనె
*4 చెంచాల కారం
*3 చెంచాల శెనగ పిండి 
*తగినంత ఉప్పు

## తయారుచేయు విధానం
*ఒక్కొక్క అరటికాయకు చెక్కుతీయాలి
*చెక్కుతీసిన వెంటనే చిన్న చిన్న ముక్కలుగా తరిగి నీళ్ళల్లో వేయాలి. లేకపోతే ముక్కలు పాడయిపోతాయి.
*ఈ విధంగా అన్ని వేపుడు చేద్దామనుకుంటున్న అరటికాయలన్నిటికి చెక్కుతీసి ముక్కలుగా తరిగి నీళ్ళల్లో వేయాలి
*పొయ్యి మీద బాణలి ఉంచి, అందులో తగినంత నూనె వేయాలి.
*నూనె కాగిన తరువాత (నూనె కాగకుండా ముక్కలు వేయకూడదు), ముక్కల్ని నీళ్ళల్లోంచి తీసి బాణలిలో వేయాలి
*బాణలిలో వేసిన తరువాత అప్పుడప్పుడు అట్లకాడతో తిప్పుతూ ఉండాలి, లేకపొతే ముక్కలన్నీ అతుక్కుని పోతాయి.
*ఈవిధంగా ముక్కల్ని కలుపుతూ వేయించాలి.
*ముక్కలన్నీ వేగినాక, బాణలి పొయ్యిమీదనుంచి దింపాలి.
*బాణలిలోని నూనెను జాగ్రత్తగా ముక్కలు పడకుండా వేరుగా వంపేయాలి
*ముక్కలు వేడిగా ఉన్నప్పుడే, తగినంత ఉప్పు కారం కలిపిన మిశ్రమం ముక్కలమీద వేసి బాగా కదిలించి కలపాలి
*ముక్కలు పొడిపొడిగా ఉండటానికి శనగపొడిని కొద్దిగా చల్లి బాగా కలపాలి
*అలా ఉప్పూ కారం కలిపిన ముక్కల్ని బాణలి లోంచి మరొక పళ్ళేంలోకి లేదా గిన్నెలోకి మార్చి ఒడ్డించటానికి సిద్ధం చేయాలి. 
## ఇవి కూడా చూడండి
* తెలుగు వారి వంటల జాబితా
* ఆంధ్ర శాకాహార వంటల జాబితా

## మూలాలు

వర్గం:కూరలు
వర్గం:శాకాహార వంటలు
వర్గం:వంటలు
వర్గం:వేపుళ్ళు
వర్గం:అరటికాయ
కోరుకొల్లు

**కోరుకొల్లు** పేరుతో ఒకటికంటే ఎక్కువ ప్రదేశాలున్నాయి

*కోరుకొల్లు (కలిదిండి మండలం) - కృష్ణా జిల్లా
*కోరుకొల్లు (పాలకోడేరు మండలం) - పశ్చిమ గోదావరి జిల్లా
జీ.వో.610

610 జి.ఓ అనేది 1985 డిసెంబర్ 30న ఆంధ్రప్రదేశ్ ప్రభుత్వం జారీ చేసిన ఒక ప్రభుత్వ ఉత్తర్వు. రాష్ట్రపతి ఆదేశం ప్రకారం, తెలంగాణ ప్రాంతంలోని ప్రభుత్వ ఉద్యోగాలలో స్థానికేతరులను తొలగించి, స్థానికులకు ఉద్యోగాలు కల్పించి, ఉద్యోగాలలో అసమతౌల్యాన్ని తగ్గించడం ఈ ఉత్తర్వు ముఖ్య ఉద్దేశ్యం. ఈ జీవో అమలుకు సంబంధించి అనేక వివాదాలు మరియు హైకోర్టు తీర్పులు ఉన్నాయి. 
610 జి.ఓ ముఖ్యాంశాలు:
విషయం: తెలంగాణ ప్రాంతంలోని ప్రభుత్వ ఉద్యోగాల్లో స్థానికేతరులను వారి సొంత జిల్లాలకు బదిలీ చేసి, ఖాళీలను స్థానికులతో భర్తీ చేయడం.
జారీ: 1985 డిసెంబర్ 30న ఆంధ్రప్రదేశ్ ప్రభుత్వం జారీ చేసింది.
ఆధారం: ఇది రాష్ట్రపతి ఆదేశం మరియు 6 పాయింట్ల ప్రాణాళికపై ఆధారపడి ఉంది.
ఉద్దేశ్యం: స్థానిక ఉద్యోగులకు ప్రాధాన్యత ఇవ్వడం ద్వారా ఉద్యోగ అసమానతలను తగ్గించడం.
అమలు: ఈ జీవో అమలుకు సంబంధించి అనేక సవాళ్లు ఎదురయ్యాయి, దీనిపై హైకోర్టు కూడా అనేక తీర్పులు ఇచ్చింది. హైకోర్టు ఈ జీవో చెల్లుబాటును సమర్థించింది.
గిర్గ్లానీ కమిషన్: ఈ జీవో అమలును పరిశీలించడానికి ప్రభుత్వం 2001లో జి. ఎం. గిర్‌గ్లానీ నేతృత్వంలో ఒక కమిషన్‌ను కూడా ఏర్పాటు చేసింది. 
ఆరు (సిక్స్ పాయింట్ పార్ములా)  పాయింట్ల ప్రాణాళికకు అనుగుణంగా రాష్ట్రపతి ఆదేశాన్ని అమలు చేయటానికి 1985 డిసెంబర్ 30 న ఆంధ్రప్రదేశ్ ప్రభుత్వం ఉత్తర్వు సంఖ్య 610 జారీచేసింది. ఈ ఉత్తర్వు రాష్ట్రములోని ఒక ప్రాంతములో ఉన్న ప్రభుత్వ ఉద్యోగాలలో స్థానికేతరులను తొలగించి, స్థానికులను నియమంచి అసమతౌల్యాన్ని తగ్గించటానికి ఉద్దేశించింది.

## మూలాలు, వనరులు

## వెలుపలి లంకెలు

*ఈనాడు వ్యాసం

వర్గం:ఆంధ్రప్రదేశ్ ప్రభుత్వ ఉత్తర్వులు
వర్గం:ఆంధ్రప్రదేశ్ ఆధునిక చరిత్ర
దేవయాని (నర్తకి)

**దేవయాని**గా ప్రసిద్ధి చెందిన **ఆన్నిక్ షేమోటీ** ఆన్నిక్ షేమోటీలో పుట్టి భారత దేశములో స్థిరపడిన భరతనాట్య కళాకారిణి. 1977 నుండి ప్రపంచవ్యాప్తంగా పర్యటించి భరతనాట్య ప్రదర్శనలు ఇచ్చింది. ఢిల్లీలో స్థిరపడిన దేవయాని జీవకళ ఉట్టిపడే మార్మికమైన భారతీయ కళ్లే తనను భరతనాట్యం నేర్చుకోవటానికి ప్రేరేపించాయి అని అన్నదీమె.

వెంపటి చినసత్యం దగ్గర కూచిపూడి నృత్యం అభ్యసించిన దేవయాని అమెరికా అమ్మాయి సినిమాలో భారతదేశానికి కూచిపూడి నేర్చుకోవటానికి వచ్చిన విదేశీవనితగా నటించింది. ఆ సినిమా ఘనవిజయం సాధించంతో ఈమె దక్షిణ భారతదేశములో బాగా పేరుపొందింది. ఈ సినిమాకి ఆన్నే, చిదంబరం దేవస్థాన మండపంలో 'ఆనంద తాండవమాడే శివుడు' పాటకు అద్భుతంగా నర్తించింది.

## మూలాలు
*దేవయాని అధికారిక వెబ్‌సైటు
*నర్తకి.కాం లో దేవయాని ఇంటర్వ్యూ.

వర్గం:భరతనాట్య కళాకారిణులు
వర్గం:తెలుగు సినిమా నటీమణులు
భారతదేశం తాలూకాలు

భారతదేశం పాలనా వ్వవస్థ పరంగా కొన్ని రాష్ట్రాల సముదాయం (Union of States). ప్రతి రాష్ట్రాన్ని కొన్ని జిల్లాలుగా విభజించారు. కొన్ని రాష్ట్రాలలో కొన్ని జిల్లాలను కలిపి ఒక పరిపాలనా డివిజన్‌గా పరిగణిస్తారు. ఒక్కొక్క జిల్లాను కొన్ని ఉప జిల్లాలు (రెవెన్యూ డివిజన్లు) గా చేశారు. పరిపాలనా సౌలభ్యం కోసం తిరిగి రెవెన్యూ డివిజన్లు పరిధిని, రెవెన్యూ గ్రామాల జనాభా, విస్తీర్ణం ప్రాతిపదికగా కొన్ని రెవెన్యూ గ్రామాలతో **తాలూకా**, **తహసీలు**, **మండలం **, **పరగణా**, **మహాకుమా **వంటి పేర్లతో పిలిచే ఉప విభాగాలుగా ఏర్పడ్డాయి. వాటిని ఒక్కో రాష్ట్రంలో ఒక్కో విధంగా వ్యవహరిస్తారు. అత్యధిక రాష్ట్రాలలో "తాలూకా", "తహసీలు", పేర్లు వాడుకలో ఉన్నాయి. రెండు తెలుగు రాష్ట్రాలలో అంతకుముందు ఉన్న తాలుకాలను రద్దు చేసి 1985లో తెలుగు దేశం ప్రభుత్వ పరిపాలనలో, నందమూరి తారక రామారావు ముఖ్యమంత్రిగా ఉన్న సమయంలో ఈ వ్యవస్థకు బదులుగా మండలవిభజన వ్యవస్థను 1985 మే 25న ప్రవేశపెట్టడం జరిగింది. మండలాలు ఇవి బ్లాకు లేదా సమితి కన్నా ఏరియాలో, జనాభాలో కొంచెం చిన్నవిగా ఉండేటట్లు , కొన్ని గ్రామ పంచాయతీలు లేదా రెవెన్యూ గ్రామాలను కలిపి మండలాలుగా విభజించబడ్డాయి. అలాగే జిల్లాని కూడా కొన్నిపట్టణ ప్రాంతపు మండలాలుగా విభజించబడ్డాయి.
thumb|800x500px|భారతదేశం పాలనా వ్యవస్థ విభాగాలు|center
సాధారణంగా జిల్లాలో విభాగాలు ఇలా ఉంటాయి
* పెద్ద నగరమైతే అది ఒక మునిసిపల్ కార్పొరేషన్ (మహానగర పాలిక) గా పరిగణింపబడుతుంది.
* ఒక మాదిరి పట్టణమైతే అది ఒక మునిసిపాలిటీ (నగరపాలిక) గా పరిగణింపబడుతుంది.
* పెద్ద గ్రామాన్ని "నగర పంచాయితీ"గా పరిగణించడం కొన్ని రాష్ట్రాలలో జరుగుతుంది.
* తతిమ్మా వాటిలో కొన్ని కొన్ని గ్రామాల సముదాయాన్ని ఒక మండలం లేదా తహసీలు లేదా తాలూకాగా విభజించడం జరుగుతుంది.  
* కొన్ని గ్రామ పంచాయితీల సముదాయాన్ని "బ్లాక్" లేదా "సమితి" అనే విభాగం (తాలూకా కంటే చిన్నది, పంచాయితీ కంటే పెద్దది) కొన్ని రాష్ట్రాలలో ఉంది. ఆంధ్రప్రదేశ్, తెలంగాణ రాష్ట్రాలలో వాటి స్థానంలో మండల వ్యవస్థను తీసుకొచ్చారు.

వివిధ రాష్ట్రాలలో జిల్లాల వారీగా తాలూకాలు క్రింద ఇవ్వబడ్డాయి.

## రాష్ట్రాలవారీ తాలూకాల జాబితాలు

### '''రాష్ట్రాలలో తాలూకాలు, మండలాలు, తహసీళ్ళు'''

# ఆంధ్రప్రదేశ్ తాలూకాలు
# అరుణాచల్ ప్రదేశ్ తాలూకాలు
# అస్సాం తాలూకాలు
# బీహార్ తాలూకాలు
# చత్తీస్‌గఢ్ తాలూకాలు
# గోవా తాలూకాలు
# గుజరాత్ తాలూకాలు
# హర్యానా తాలూకాలు
# హిమాచల్ ప్రదేశ్ తాలూకాలు
# జమ్మూ, కాశ్మీరు తాలూకాలు
# జార్ఖండ్ తాలూకాలు
# కర్ణాటక తాలూకాలు
# కేరళ తాలూకాలు
# మధ్య ప్రదేశ్ తాలూకాలు
# మహారాష్ట్ర తాలూకాలు
# మణిపూర్ తాలూకాలు
# మేఘాలయ తాలూకాలు
# మిజోరాం తాలూకాలు
# నాగాలాండ్ తాలూకాలు
# ఒడిషా తాలూకాలు
# పంజాబ్ తాలూకాలు
# రాజస్థాన్ తాలూకాలు
# సిక్కిం తాలూకాలు
# తమిళనాడు తాలూకాలు
# త్రిపుర తాలూకాలు
# ఉత్తరాంచల్ తాలూకాలు
# ఉత్తర ప్రదేశ్ తాలూకాలు
# పశ్చిమ బెంగాల్ తాలూకాలు

### '''కేంద్రపాలిత ప్రాంతాల తాలూకాలు, మండలాళు, తహసీళ్ళు'''

# జమ్మూ కాశ్మీరు తాలూకాలు
# అండమాన్ నికోబార్ దీవులు తాలూకాలు
# చండీగఢ్ తాలూకాలు
# దాద్రా, నగర్ హవేలీ, డామన్, డయ్యూ తాలూకాలు
# ఢిల్లీ తాలూకాలు
# లక్షద్వీప్ తాలూకాలు
# పుదుచ్చేరి తాలూకాలు
# లడఖ్ తాలూకాలు

## ఇవి కూడా చూడండి

* భారతదేశం జాబితాలు

* ఆంధ్రప్రదేశ్ జాబితాలు
* ప్రపంచ దేశాల జాబితాలు
* తెలంగాణ జాబితాలు

## మూలాలు

## బయటి లింకులు

వర్గం:భారతదేశం లోని తాలూకాలు
వర్గం:భారతదేశ పరిపాలన వ్యవస్థ
వర్గం:భారతదేశ పరిపాలనా విభాగాలు
సంపాతి

రామాయణంలో **సంపాతి** ఒక గ్రద్ద పాత్ర. ఇతను జటాయువుకు అన్న. వీరి తల్లి శ్యేని, తండ్రి అనూరుడు. ఒకసారి సోదరులు ఇద్దరూ సూర్యమండలం వద్దకు ఎవరు త్వరగా చేరుకొంటారు అని పోటీగా ఎగిరినప్పుడు జటాయువు త్వరగా సూర్యమండలం వైపు వెళ్ళుతుంటే జటాయువు రెక్కలు కాలిపోయే సమయంలో సంపాతి తన రెక్కలు అడ్డు పెట్టాడు. అలా సంపాతి రెక్కలు కాలిపోయాయి. ఆవిధంగా రెక్కలు కాల్చుకొని అతను దక్షిణతీరంలోని మహేంద్రగిరి వద్ద పడి ఉంటాడు. 

సీతాన్వేషణలో ఉన్న హనుమంతుడు మెదలైన వానర బృందం నిరాశులై ప్రాయోపవేశానికి సిద్ధపడ్డారు. వారు మాటల మధ్యలో జటాయువు మరణించిన సంగతి అనుకొంటుండగా సంపాతి ఆ మాటలు విన్నాడు. తన తమ్ముని మరణ వార్త విని దుఃఖించాడు. సీత రావణాసురుని చెరలో జీవించే ఉన్నదని అంగద హనుమ జాంబవంతాదులకు చెప్పాడు. గరుడుని వంశానికి చెందినవారమైనందున తాము చాలా దూరం చూడగలమని, లంకలో సీత భయవిహ్వలయై ఎదురుచూస్తున్నదని చెప్పాడు. వారికి జయం కలగాలని ఆశీర్వదించాడు. తన తమ్మునికి తర్పణం వదిలాడు. ఈ కథ వాల్మీకి రామాయణం కిష్కింధ కాండము చివరి సర్గలలో వస్తుంది.
 
సుపార్శ్వుడు, బభ్రువు, శీఘ్రుడు ఇతని సంతానం. మధ్యప్రదేశ్ సత్నా జిల్లాలోని "గృధరాజ పర్వతం" సంపాతి జన్మస్థనమని స్థలపురాణం 

## మూలాలు

*డా.బూదరాజు రాధాకృష్ణ సంకలనంచేసిన పురాతన నామకోశం. (విశాలాంధ్ర పబ్లిషింగ్‌ హౌస్‌ వారి ప్రచురణ).
రంగయ్య అప్పారావు పేట

**రంగయ్య అప్పారావు పేట**, బాపులపాడు మండలం, కృష్ణా జిల్లాలో ఒక చిన్న రెవెన్యూయేతర గ్రామం.
## గ్రామములోని మౌలిక సదుపాయాలు
### నీటి శుద్ధిపథకం
ఈ గ్రామంలో ప్రజల మంచినీటి అవసరాలకోసం, ప్రభుత్వ నిధులు, దాతల ఆర్ధిక సహకారంతో, 8.43 లక్షల రూపాయల వ్యయంతో, నూతనంగా ఏర్పాటు చేసిన ఒక బోరును 2017, ఆగష్టు - 24న ప్రారంభించినారు. [2]
## గ్రామ పంచాయతీ
ఈ గ్రామ జనాభా సుమారు 1000.
2013, జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి నన్నపనేని సరోజిని, సర్పంచిగా ఎన్నికైనారు. [1]
## గ్రామ విశేషాలు
తెలుగుదేశం పార్టీ హయాంలో గ్రామం కొద్దిగా అభివృద్ధి జరిగింది.
## మూలాలు

## వెలుపలి లంకెలు
[1] ఈనాడు అమరావతి; 2015,జూలై-8; 5వపేజీ. [2] ఈనాడు అమరావతి; 2017,ఆగష్టు-25; 7వపేజీ.
లక్ష్మణ రేఖ

**లక్ష్మణ రేఖ** రామాయణంలోని మహారాష్ట్రలోని నాసిక్ నగరంలో భాగమైన దండకరణ్య అడవిలోని పంచవటి వద్ద తన సోదరుడు శ్రీ రాముడు, వదిన సీతతో ఉన్న నివాసం చుట్టూ లక్ష్మణుడు గీసిన గీత. రామాయణంలో సీతను సంరక్షించడానికి లక్ష్మణుడు గీసిన ఒక రేఖే **లక్ష్మణ రేఖ**. ఇటువంటిది వాల్మీకి రామాయణంలో లేదు.

## పురాణ కథ
మాయలేడిని వేటాడటానికి వెళుతున్న రాముడు, ఆశ్రమంలోని సీతను రక్షిస్తూ ఆశ్రమంలోనే ఉండమని లక్ష్మణుడికి చెప్తాడు. కొంతసేపటి తరవాత రాముని కంఠ స్వరాన్ని పోలి హా సీతా! హా! లక్ష్మణా అన్న కేకలు వినపడతాయి. ఆ కేకలు విన్న సీత లక్ష్మణునితో *మీ అన్నగారు ఆపదలో చిక్కుకున్నట్లుంది, వెళ్ళి రక్షించు* అని చెబుతుంది. కానీ లక్ష్మణుడు కదలడు. దాంతో సీతకి కోపం వచ్చి *మీ అన్నపట్ల నీకు ప్రేమలేదు, ఆపద సమయంలో రక్షణకి వెళ్ళక నా మీద కోరిక పడుతున్నటున్నావు* అని అంటుంది. అప్పుడు లక్ష్మణుడు *రాముడు అత్యంత బలవంతుడు, ఆయనకు ఎలాంటి ఆపద రాదు, నువ్వు ఇలా మాట్లాడటం భావ్యం కాదు, ఆ కంఠం రాముడిది కాదు, నువ్వు భయపడకు, శాంతంగా ఉండు. రాముడు నీ రక్షణ బాధ్యతను నాకు అప్పజెప్పి వెళ్ళాడు, నిన్ను ఒంటరిగా వదలి వెళ్ళలేను* అని చెప్పాడు. సీత ఇవేవి పట్టించుకోకుండా లక్ష్మణుడిని అనరాని మాటలు అంటుంది. లక్ష్మణుడు తట్టుకోలేక సీతకు శిరసు వంచి నమస్కరించి *సీతాదేవీ! నీవు నాకు పూజ్యురాలవైన దేవతవు. నీవు మాట్లాడినవి నా చెవులలో శూలాలు దింపినట్లున్నాయి, నీ మాటలకు తట్టుకోలేను* అని చెప్పి సీత చుట్టు ఒక రేఖ గీసి, తామ వచ్చేంతవరకు ఈ రేఖ దాటి రావొద్దని చెప్పి రాముడి వద్దకు బయలుదేరాడు. అలా లక్ష్మణుడు గీసిన రేఖనే లక్ష్మణ రేఖ అంటారు.

## మరిన్ని కథనాలు
# సీత మాట్లాడిన తీవ్రమైన మాటలకు నొచ్చుకున్న లక్ష్మణుడు వెంటనే శ్రీరాముని దగ్గరకు బయలుదేరాడు. లక్ష్మణుని చూచిన రాముడు *లక్ష్మణా! నీవు సీతను ఒంటరిగా విడిచివచ్చి తప్పు చేశావు* అన్నాడు. లక్ష్మణుడు వెంటనే వెళ్ళనందుకు అటు సీతతోనూ, సీతను వదలి వచ్చినందుకు ఇటు రాముడితోనూ మాటలుపడ్డాడు. అనవసరంగా మాట పడినపుడు రేఖ బాగోలేదంటాం, అలాగే లక్ష్మణుడు మాటపడి రేఖ బాగోలేదనుకున్నాడు, రేఖ అంటే అదృష్టం అని కూడా అర్ధం ఉంది. అదీ లక్ష్మణ రేఖ, లక్ష్మణుని దురదృష్టం.
# భగవద్గీత అంటే భగవంతుని గాత్రంలోంచి వచ్చినది అని అర్థం కదా, ఇక్కడకూడా లక్ష్మణ గీత అంటే లక్ష్మణుడు చెప్పిన బోధ/మాట అని అర్థం చేసుకోవాలి. కాలాంతరంలో కొత్త కవులు ఈ గీతనికాస్తా రేఖగా మార్చి ఉంటారు. వాల్మీకి మహర్షి తరవాత వచ్చిన కవులు మొదట్లో ఈ గీతని లక్ష్మణుడు చెప్పిన మాట వినలేదు అన్న అభిప్రాయంతో వాడి ఉంటారు. ఆ తరవాత ఆ గీత కాస్తా నేలమీద గీసిన గీత అయ్యింది అని అనిపిస్తోంది. లక్ష్మణుడు చెప్పిన ముఖ్యమైన మాటలు (గీతలు): 1. అడవిలో మణులతో కూడిన బంగారు జింక ఉండదు ఆ బంగారు జింక ఒక మాయ, అది మారీచుని మాయ, 2. రాముని ఎవరూ నిర్జించలేరు రాముడు క్షేమంగా ఉంటాడు ఆ మాయావిని సంహరించి త్వరత్వరగా వచ్చేస్తాడు, 3. నేను రాముని కోసం వెళితే వదినా మీకు అపాయం కలుగుతుంది, రోజూ మీ పాదసేవ చేసే భాగ్యాన్ని దూరం చేయవద్దు అని తాను వెళ్ళిపోతే జరిగే అనర్థాన్ని ముందే సీతమ్మకి చెప్పడం. ఈ మూడు ముఖ్యమైన లక్ష్మణుని బోధలను వినలేదు అంటే వాటిని అధిక్షేపించింది ఆ బోధలను దాటింది అదే సీతమ్మ గీతని దాటడం. ఈ బోధలు సీతమ్మ దాటకుండా ఉంటే రావణుడు సీతమ్మని ఎత్తుకెళ్ళలేడు. అదే రావణుడు లక్ష్మణ గీతని దాటలేకపోవడం. వీటినే దృశ్యరూపకంగా చూపించేందుకు నాటకాలలో వాల్మీకేతర రామాయణాలలో లక్ష్మణుడు గీతలు గీసినట్టు చూపించడం ద్వారా అలానే ప్రచారం జరిగిపోయింది.

## మూలాలు
లక్ష్మణ రేఖ (అయోమయ నివృత్తి)

* లక్ష్మణ రేఖ - రామాయణంలో సీతను సంరక్షించడానికి లక్ష్మణుడు గీసిన ఒక రేఖ.
* లక్ష్మణ రేఖ (1975 సినిమా) - 1975లో విడుదలయిన ఒక సినిమా.
అచ్యుతాపురం (అయోమయనివృత్తి)

**అచ్యుతాపురం, అచ్యుతాపూర్** పేరుతో ఇతర వ్యాసాలు ఉన్నాయి. ఆ వ్యాసాల జాబితా ఈ క్రింద ఇవ్వబడింది.

## ఆంధ్రప్రదేశ్
* అచ్యుతాపురం (అచ్యుతాపురం) - అనకాపల్లి జిల్లాలోని అచ్యుతాపురం మండానికి చెందిన గ్రామం.
* అచ్యుతాపురం (గోకవరం) - తూర్పు గోదావరి జిల్లా, గోకవరం మండలానికి చెందిన గ్రామం
* అచ్యుతాపురం (కొయ్యలగూడెం) - పశ్చిమ గోదావరి జిల్లా కొయ్యలగూడెం మండలానికి చెందిన గ్రామం
* అచ్యుతాపురం (ఎటపాక మండలం) - అల్లూరి సీతారామరాజు జిల్లా,ఎటపాక మండలంలోని గ్రామం.

## తెలంగాణ

* అచ్యుతాపూర్ (వనపర్తి) - వనపర్తి జిల్లాలోని వనపర్తి మండలానికి చెందిన గ్రామం
* అచ్యుతాపూర్ (యాలాల) - వికారాబాదు జిల్లాలోని యాలాల మండలానికి చెందిన గ్రామం
* అచ్యుతాపురం (అశ్వారావుపేట) - భద్రాద్రి కొత్తగూడెం జిల్లా, అశ్వారావుపేట మండలానికి చెందిన గ్రామం
*
అన్నారం (గుమ్మడిదల మండలం)

**అన్నారం**, తెలంగాణ రాష్ట్రం, సంగారెడ్డి జిల్లా, గుమ్మడిదల మండలంలోని జనగణన పట్టణం,రెవెన్యూ గ్రామం. అన్నారం సెన్సస్ టౌన్‌లో మొత్తం 1,613 ఇళ్ళు ఉన్నాయి. దీనికి నీరు, మురుగునీటి వంటి ప్రాథమిక సౌకర్యాలను సంబంధిత స్థానిక స్వపరిపాలన సంస్థ అందిస్తుంది. సెన్సస్ టౌన్ పరిధిలోని రహదారులను నిర్మించడానికి,నిర్వహించటానికి దాని పరిధిలోకి వచ్చే ఆస్తులపై పన్ను విధించడానికి స్థానిక స్వపరిపాల సంస్థకు అధికారం ఉంది. 2016లో తెలంగాణ రాష్ట్రంలోజిల్లాల, మండలాల పునర్య్వస్థీకరణ జరగక ముందు ఈ పట్టణం మెదక్ జిల్లా,జిన్నారం మండలం పరిధిలో ఉంది.పునర్య్వస్థీకరణ భాగంగా కొత్తగా ఏర్పడిన సంగారెడ్డి జిల్లా,గుమ్మడిదల (కాత్త మండలం) మండల పరిధిలో చేరింది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లాలోని జిన్నారం మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన గుమ్మడిదల మండలంలోకి చేర్చారు.

## గ్రామ జనాభా
2011 జనాభా లెక్కల ప్రకారం అన్నార పట్టణంలో మొత్తం 1,613 కుటుంబాలు నివసిస్తున్నాయి. అన్నారం మొత్తం జనాభా 6,840, అందులో 3,473 మంది పురుషులు, 3,367 మంది మహిళలు ఉన్నారు. అన్నారం సగటు సెక్స్ నిష్పత్తి 969.పట్టణ జనాభా మొత్తంలో 0-6 సంవత్సరాల వయస్సు గల పిల్లల జనాభా 974, ఇది మొత్తం జనాభాలో 14%గా ఉంది. 0-6 సంవత్సరాల వయస్సు మధ్య 469 మంది మగ పిల్లలు, 505 మంది ఆడ పిల్లలు ఉన్నారు. ఈ విధంగా 2011 జనాభా లెక్కల ప్రకారం అన్నారం చైల్డ్ సెక్స్ రేషియో 1,077, ఇది సగటు సెక్స్ రేషియో (969) కన్నా ఎక్కువ.పట్టణ అక్షరాస్యత రేటు 68%.పురుష అక్షరాస్యత రేటు 76.23%, స్త్రీ అక్షరాస్యత రేటు 59.4%గా ఉంది.

## మూలాలు

## వెలుపలి లంకెలు

వర్గం:సంగారెడ్డి జిల్లా జనగణన పట్టణాలు
అప్పాపురం (నాదెండ్ల)

**అప్పాపురం**, పల్నాడు జిల్లా, నాదెండ్ల మండలానికి చెందిన రెవెన్యూయేతర గ్రామం.

## మూలాలు


వర్గం:నాదెండ్ల మండలం లోని రెవిన్యూయేతర గ్రామాలు
కుందనపల్లె (అంతర్‌గాం మండలం)

**కుందన్‌పల్లి**, తెలంగాణ రాష్ట్రం, పెద్దపల్లి జిల్లా, అంతర్గాం మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత కరీంనగర్ జిల్లా లోని రామగుండం మండలంలో ఉండేది.  పునర్వ్యవస్థీకరణలో దీన్ని కొత్తగా ఏర్పాటు చేసిన అంతర్గాం మండలం లోకి చేర్చారు.  

## గణాంకాలు
2011 భారత జనగణన గణాంకాల ప్రకారం జనాభా  - మొత్తం 3,038 - పురుషుల సంఖ్య 1,489 - స్త్రీల సంఖ్య 1,549 - గృహాల సంఖ్య 779

## మూలాలు

## వెలుపలి లింకులు
అమీన్‌పూర్ (సంగారెడ్డి జిల్లా)

**అమీన్‌పూర్**, తెలంగాణ రాష్ట్రం, సంగారెడ్డి జిల్లా, అమీన్‌పూర్ మండలం లోని గ్రామం. ఇది మండల కేంద్రం. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న అమీన్‌పూర్ పురపాలకసంఘంగా ఏర్పడింది. అమీన్‌పూర్ పట్టణ శివారు బీరంగూడలో శ్రీ భ్రమరాంబ మల్లిఖార్జున స్వామి దేవస్థానం ఉంది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లాలోని పటాన్‌చెరు మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన అమీన్‌పూర్ మండలంలోకి చేర్చారు.

## భౌగోళికం
అమీన్‌పూర్  అక్షాంశరేఖాంశాల మధ్య ఉంది.

## సమీప గ్రామాలు
వడక్‌ పల్లి, సుల్తాన్‌పూర్, కిష్టారెడ్డిపేట్, ఐలాపూర్, పటేల్‌గూడ మొదలైన గ్రామాలు ఇక్కడికి సమీపంలో ఉన్నాయి.

## గ్రామ జనాభా
2011 భారత జనగణన గణాంకాల ప్రకారం జనాభా - మొత్తం 	36,452 - పురుషుల సంఖ్య 	18,737 - స్త్రీల సంఖ్య 	17,715 - గృహాల సంఖ్య 	9,120

## రవాణా
ఇక్కడికి సమీపంలోని చందానగర్, లింగంపల్లి ప్రాంతాలలో రైల్వే స్టేషన్లు ఉన్నాయి. తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఇక్కడి నగరంలోని ఇతర ప్రాంతాలకు బస్సు సౌకర్యం ఉంది.

## ప్రార్థనా మందిరాలు
* భ్రమరాంబ మల్లిఖార్జున స్వామి దేవస్థానం
*వెంకటేశ్వర దేవాలయం
* షిరిడీ సాయిబాబా దేవాలయం
* సీతారామాంజనేయ దేవాలయం
* శ్రీ రేణుకా ఎల్లమ్మ దేవాలయం
* మస్జిద్-ఇ-ఆయేషా
* అమీనా మసీదు

## విద్యాసంస్థలు
* అమీన్‌పూర్ ప్రభుత్వ పాఠశాల
* ఎంఎన్ ఆర్ కళాశాల
* బెలూహ్ స్కూల్ ఆఫ్ నర్సింగ్
* విజన్ వోక్ జూనియర్ కళాశాల
* ఫ్యూజన్ ఇంటర్నేషనల్ స్కూల్
* శివలి స్కూల్
* లైఫ్ లైన్ ఇ-టెక్నో స్కూల్
* త్రివేణి టాలెంట్ స్కూల్

## మూలాలు

## వెలుపలి లంకెలు
అమ్మవారిపేట (వెంకటగిరి)

**అమ్మవారిపేట**, తిరుపతి జిల్లా, వెంకటగిరి మండలానికి చెందిన గ్రామం.

## మూలాలు


## గణాంకాలు
* 2011 వ.సంవత్సరం జనాభా లెక్కల ప్రకారం
*జనాభా 1512
*పురుషుల సంఖ్య 777
*స్త్రీల సంఖ్య 735
*నివాసగృహాలు 333
*ప్రాంతీయ భాష తెలుగు
## వెలుపలి లింకులు
అమ్రాబాద్

**అమ్రాబాద్** పేరుతో చాలా వ్యాసాలు ఉన్నాయి. ఆ వ్యాసాల జాబితా ఈ క్రింద ఇవ్వబడింది.

తెలంగాణ

* అమ్రాబాద్ (నాగర్‌కర్నూల్ ) - నాగర్‌కర్నూల్  జిల్లాకు చెందిన ఒక మండలం
* అమ్రాబాద్ (నిజామాబాద్) - నిజామాబాదు జిల్లా, ముగ్పాల్ మండలానికి చెందిన గ్రామం.
అండమాన్ నికోబార్ దీవుల జిల్లాల జాబితా

అండమాన్ నికోబార్ దీవులు ఇది ప్రస్తుతం 3 జిల్లాలతో కలిగి ఉన్న కేంద్ర పాలిత ప్రాంతం 
## చరిత్ర
1974 ఆగస్టు 1న నికోబార్ జిల్లా, అండమాన్ జిల్లా నుండి వేరు చేయబడింది. 2006 ఆగస్టు 18న, అండమాన్ జిల్లాను ఉత్తర మధ్య అండమాన్, దక్షిణ అండమాన్ అనే రెండు జిల్లాలుగా విభజించారు
## జిల్లాల జాబితా

## మూలాలు


## వెలుపలి లంకెలు

వర్గం:అండమాన్ నికోబార్ దీవుల జిల్లాలు
వర్గం:అండమాన్ నికోబార్ దీవులు
వర్గం:భారతదేశ జిల్లాల జాబితాలు
వర్గం:భారతదేశం లోని జిల్లాలు
వర్గం:అండమాన్ నికోబార్ దీవులకు  సంబంధించిన జాబితాలు
ఉత్తర ప్రదేశ్ జిల్లాల జాబితా

భారతదేశంలో అత్యధిక జనాభా కలిగిన రాష్ట్రమైన ఉత్తర ప్రదేశ్‌లో 75 జిల్లాలు ఉన్నాయి. 12 లక్షల కంటే ఎక్కువ జనాభా ఉన్న ఈ జిల్లాలు, పరిపాలనా సౌలభ్యం కోసం 18 విభాగాలుగా విభజించబడ్డాయి.

center|thumb|550x550px|2023 నాటికి ఉత్తరప్రదేశ్‌లోని 75 జిల్లాల పటం, పూర్తి జాబితా.

## జిల్లాలు జాబితా

## మూలాలు


## వెలుపలి లంకెలు

వర్గం:భారతదేశం
వర్గం:ఉత్తర ప్రదేశ్
వర్గం:భారతదేశ జిల్లాల జాబితాలు
వర్గం:జాబితాలు
చండీగఢ్ జిల్లాల జాబితా

**చండీగఢ్ జిల్లా**, ఇది చండీగఢ్ కేంద్రపాలిత ప్రాంతం లోని జిల్లా. చండీగఢ్ ఏకైక జిల్లా కలిగిన రాష్ట్రం. చండీగఢ్ జిల్లా ముఖ్య పట్టణం చండీగఢ్ నగరం.ఈ జిల్లాకు, నగరానికి పూర్వ చారిత్రక గతం ఉంది. ఆధునిక చండీగఢ్ ఉనికిలో ఉన్న మెల్లగా వాలుగా ఉన్న మైదానాలు, పురాతన కాలంలో ఒక మార్ష్ ద్వారా రింగ్ చేయబడిన విశాలమైన సరస్సు. ఈ ప్రాంతంలో లభించిన శిలాజ అవశేషాలు అనేక రకాల జలచరాలు, ఉభయచర జీవులను సూచిస్తాయి, దీనికి పర్యావరణం మద్దతు ఇస్తుంది. సుమారు 8000 సంవత్సరాల క్రితం ఈ ప్రాంతం హరప్పా వాసులకు నిలయంగా ఉండేది.

మధ్యయుగం నుండి ఆధునిక యుగం వరకు, ఈ ప్రాంతం 1947లో దేశ విభజన సమయంలో తూర్పు, పశ్చిమ పంజాబ్‌గా విభజించబడిన పెద్ద, సంపన్నమైన పంజాబ్ ప్రావిన్స్‌లో భాగంగా ఉంది. ఈ నగరం తూర్పు పంజాబ్‌కు రాజధాని. పశ్చిమ పంజాబ్ నుండి నిర్మూలించబడిన వేలాది మంది శరణార్థులకు ఇది పునరావాసం కేంద్రం.

1948 మార్చిలో పంజాబ్ ప్రభుత్వం, భారత ప్రభుత్వంతో సంప్రదింపులు జరిపి, కొత్త రాజధాని కోసం శివాలికుల పాదాల ప్రాంతాన్ని ఆమోదించింది. జిల్లా అంబాలా 1892-93 గెజిటీర్ ప్రకారం నగర ప్రదేశ స్థానం పూర్వం అంబాలా జిల్లాలో భాగంగా ఉంది.చండాగఢ్ నగర పునాది 1952లో వేయబడింది. తదనంతరం, 1966 నవంబరు 1న పంజాబ్, హర్యానా, హిమాచల్ ప్రదేశ్ రాష్ట్ర పునర్వ్యవస్థీకరణ సమయంలో, ఈ నగరం పంజాబ్, హర్యానా రెండింటి రాజధాని నగరంగా ప్రత్యేక గుర్తింపును పొందింది. ఇది కేంద్ర పాలిత ప్రాంతంగా ప్రకటించబడింది. కేంద్ర ప్రభుత్వ ప్రత్యక్ష నియంత్రణలో ఉంది.

## చండీగఢ్ జిల్లాలు

## మూలాలు

## వెలుపలి లంకెలు

వర్గం:భారతదేశ జిల్లాల జాబితాలు
వర్గం:జాబితాలు
వర్గం:చండీగఢ్‌కు సంబంధించిన జాబితాలు
వర్గం:భారతదేశం లోని జిల్లాలు
బీహార్ జిల్లాల జాబితా

thumb|261x261px| బీహార్ జిల్లాలు|కుడి
భారతదేశం లోని, బీహార్‌లో రాష్ట్రంలో 38 (2022 నాటికి) పరిపాలనా జిల్లాలు ఉన్నాయి. అలాగే 101 ఉపవిభాగాలు (మండలాలు), 534 కమ్యూనిటీ డెవలప్‌మెంట్ బ్లాకులు ఉన్నాయి.

## పరిపాలన
భారతీయ రాష్ట్రానికి చెందిన జిల్లా అనేది జిల్లా మేజిస్ట్రేట్ లేదా డిప్యూటీ కమిషనర్, ఇండియన్ అడ్మినిస్ట్రేటివ్ సర్వీస్‌కు చెందిన అధికారి నేతృత్వంలోని పరిపాలనా భౌగోళికం విభాగం.రాష్ట్ర పరిపాలనా సేవలలోని వివిధ శాఖలకు చెందిన అనేక మంది అధికారులు పరిపాలనాపరంగా జిల్లా మేజిస్ట్రేట్ లేదా డిప్యూటీ కమిషనరుకు సహాయసేవలు అందిస్తారు.

## శాంతి భద్రతలు
పోలీసు సూపరింటెండెంట్, ఇండియన్ పోలీస్ సర్వీస్‌కు చెందిన అధికారి, శాంతిభద్రతలు, సంబంధితసమస్యలను నిర్వహించే బాధ్యతను వహిస్తాడు.

## విభాగాలు
3 నుండి 6 జిల్లాలు ఒకడివిజనుగా ఏర్పడినవి. ప్రతి జిల్లా ఉప-విభాగాలుగా విభజించబడింది. ఇవి భారతదేశంలో కమ్యూనిటీ డెవలప్‌మెంట్ బ్లాక్‌లుగా ఉపవిభజన చేయబడ్డాయి.
## జిల్లాల వివరణాత్మక జాబితా
బీహార్ రాష్ట్రంలో 2023 నాటికి 38 జిల్లాలు ఉన్నాయి.

## మూలాలు

## వెలుపలి లంకెలు

వర్గం:భారతదేశ జిల్లాల జాబితాలు
వర్గం:బీహార్ జిల్లాలు
వర్గం:భారతదేశం లోని జిల్లాలు
వర్గం:భారతదేశానికి సంబంధించిన జాబితాలు
వర్గం:బీహార్‌కు సంబంధించిన జాబితాలు
వర్గం:జాబితాలు
దాద్రా నగర్ హవేలీ, డామన్ డయ్యూ జిల్లాల జాబితా

**దాద్రా, నగర్ హవేలీ, డామన్ డయ్యూ, ** ఇది భారతదేశ కేంద్రపాలిత ప్రాంతం.ఇది మూడు జిల్లాలను కలిగి ఉంది.

## దాద్రా నగర్ హవేలీ, డామన్ డయ్యూ జిల్లాలు

## మూలాలు


## వెలుపలి లంకెలు

వర్గం:భారతదేశ జిల్లాల జాబితాలు
వర్గం:జాబితాలు
వర్గం:దాద్రా నగర్ హవేలీ, డామన్ డయ్యూకు సంబంధించిన జాబితాలు
హిమాచల్ ప్రదేశ్ జిల్లాల జాబితా

ఉత్తర భారతదేశంలోని హిమాచల్ ప్రదేశ్ రాష్ట్రం 12 జిల్లాలుగా విభజించబడింది. దీని ప్రధాన రెవెన్యూ శాఖకు డిప్యూటీ కమిషనర్ లేదా జిల్లా మేజిస్ట్రేట్, ఇండియన్ అడ్మినిస్ట్రేటివ్ సర్వీస్‌కు చెందిన అధికారి నేతృత్వం వహిస్తారు. జిల్లా మేజిస్ట్రేట్ లేదా డిప్యూటీ కమిషనర్‌కు హిమాచల్ అడ్మినిస్ట్రేటివ్ సర్వీస్, ఇతర హిమాచల్ స్టేట్ సర్వీస్‌లకు చెందిన అనేక శాఖల అధికారులు సహాయం చేస్తారు.

జిల్లా న్యాయమూర్తి జిల్లా న్యాయవ్యవస్థకు అధిపతిగా వ్యవహరిస్తారు. అతనికి అధీనంలో ఉన్న కోర్టులలో సివిల్ జడ్జిలు, సీనియర్ సివిల్ జడ్జిలు, జ్యుడీషియల్ మేజిస్ట్రేట్‌లు ఉంటారు.

పోలీసు సూపరింటెండెంట్, ఇండియన్ పోలీస్ సర్వీస్‌కు చెందిన అధికారికి జిల్లా శాంతిభద్రతలు, సంబంధిత సమస్యలను నిర్వహించే బాధ్యతను అప్పగించారు.అతనికి హిమాచల్ పోలీస్ సర్వీస్ అధికారులు, ఇతర హిమాచల్ పోలీసు అధికారులు సహాయం చేస్తారు.

డిప్యూటీ కన్జర్వేటర్ ఆఫ్ ఫారెస్ట్, ఇండియన్ ఫారెస్ట్ సర్వీస్‌కు చెందిన ఒక అధికారి జిల్లాలోని అడవులు, పర్యావరణం, వన్యప్రాణుల సంబంధిత సమస్యలను నిర్వహించడానికి బాధ్యత వహిస్తారు. అతనికి హిమాచల్ ఫారెస్ట్ సర్వీస్ అధికారులు, ఇతర హిమాచల్ ఫారెస్ట్ అధికారులు, హిమాచల్ వైల్డ్-లైఫ్ అధికారులు సహాయం చేస్తారు.

రంగాల అభివృద్ధిని ప్రజా పనుల శాఖ, ఆరోగ్యం, విద్య, వ్యవసాయం, పశుసంవర్ధకం మొదలైన ప్రతి అభివృద్ధి శాఖను జిల్లా అధిపతి చూస్తారు. ఈ అధికారులు వివిధ రాష్ట్ర సేవలకు చెందినవారై ఉంటారు.

## చరిత్ర
ఈ ప్రాంతంలోని తొలి నివాసులు దాసులు అని పిలువబడే గిరిజనులు. తరువాత, ఆర్యులు వచ్చారు. వారు తెగలలో కలిసిపోయారు. తరువాతి శతాబ్దాలలో, కొండ నాయకులు మౌర్య సామ్రాజ్యం, కౌషాన్లు, గుప్తాలు, కనువాజ్ పాలకుల ఆధిపత్యాన్ని అంగీకరించారు. మొఘల్ కాలంలో, కొండ రాష్ట్రాల రాజులు తమ సంబంధాలను నియంత్రించే కొన్ని పరస్పర అంగీకార ఏర్పాట్లు చేసుకున్నారు. 19వ శతాబ్దంలో, రంజిత్ సింగ్ అనేక రాష్ట్రాలను స్వాధీనం చేసుకున్నాడు. బ్రిటిష్ వారు వచ్చినప్పుడు, వారు గూర్ఖాలను ఓడించి, కొంతమంది రాజులతో ఒప్పందాలు కుదుర్చుకున్నారు. ఇతరుల రాజ్యాలను విలీనం చేసుకున్నారు. 1947 వరకు పరిస్థితి ఎక్కువ లేదా తక్కువ మారలేదు. స్వాతంత్ర్యం తర్వాత, ఈ ప్రాంతంలోని 30 రాచరిక రాష్ట్రాలు ఏకం చేయబడ్డాయి. 1948 ఏప్రిల్ 15న హిమాచల్ ప్రదేశ్ ఏర్పడింది. 1966నవంబరు 1న పంజాబ్ గుర్తింపుతో, దానికి చెందిన కొన్ని ప్రాంతాలు హిమాచల్ ప్రదేశ్‌లో చేర్చబడినవి. 1971 జనవరి 25న హిమాచల్ ప్రదేశ్ పూర్తి స్థాయి రాష్ట్రంగా చేయబడింది. రాష్ట్రానికి ఉత్తరాన జమ్మూ కాశ్మీర్, పశ్చిమాన, నైరుతిలో పంజాబ్, దక్షిణాన హర్యానా, ఆగ్నేయంలో ఉత్తరాఖండ్, తూర్పున చైనా సరిహద్దులుగా ఉన్నాయి.

## జిల్లాల జాబితా

## మూలాలు

## బాహ్య లింకులు

వర్గం:భారతదేశ జిల్లాల జాబితాలు
వర్గం:హిమాచల్ ప్రదేశ్ జిల్లాలు
వర్గం:జాబితాలు
వర్గం:హిమాచల్ ప్రదేశ్‌కు సంబంధించిన జాబితాలు
వర్గం:భారతదేశం లోని జిల్లాలు
గోవా జిల్లాల జాబితా

**గోవా, ** భారతదేశం లోని రాష్ట్రం. ఈ రాష్టంలో ఉత్తర గోవా, దక్షిణ గోవా అనే రెండు జిల్లాలుగా విభజించబడింది.

## పరిపాలనా నిర్మాణం

**ఉత్తర గోవా -** పరిపాలనా సౌలభ్యం కోసం ఈ జిల్లా పనాజీ, మపుసా, బిచోలిమ్ అనే మూడు ఉపవిభాగాలుగా విభజించబడింది. జిల్లాలో తిస్వాడి (పనాజి), బర్దేజ్ (మపుసా), పెర్నెమ్, బిచోలిమ్, సత్తారి (వాల్పోయి) అనే ఐదు తాలూకాలు ఉన్నాయి.

**దక్షిణ గోవా -** పరిపాలనా సౌలభ్యం కోసం ఈ జిల్లా పోండా, మోర్ముగావ్ (వాస్కో డా గామా), మార్గోవ్, క్యూపెం, ధర్బండోరా అనే ఐదు ఉపవిభాగాలుగా విభజించబడింది. జిల్లాలో పోండా, మోర్ముగావ్, సల్సేట్ (మార్గవో), క్యూపెం, కెనకోనా (చౌడీ), సాంగుమ్, దర్బండోరా అనే ఏడు తాలూకాలు ఉన్నాయి.

గమనిక:2015 జనవరిలో పొండా తాలూకా ఉత్తర గోవా నుండి దక్షిణ గోవాకు మారింది.

## గోవా జిల్లాలు

## మూలాలు

## వెలుపలి లంకెలు

వర్గం:భారతదేశ జిల్లాల జాబితాలు
వర్గం:జాబితాలు
వర్గం:గోవాకు సంబంధించిన జాబితాలు
వర్గం:భారతదేశం లోని జిల్లాలు
హర్యానా జిల్లాల జాబితా

హర్యానా, భారతదేశ ఉత్తర ప్రాంతంలోని ఒక రాష్ట్రం. హర్యానా రాష్ట్రంలో 2023 నాటికి 22 జిల్లాలు ఉన్నాయి.దేశంలోని రాష్ట్రాలలో అత్యధిక జనాభా కలిగిన రాష్ట్రాలలో పద్దెనిమిదవ స్థానంలో ఉంది. రాష్ట్రానికి ఉత్తరాన పంజాబ్, హిమాచల్ ప్రదేశ్, పశ్చిమాన, దక్షిణాన రాజస్థాన్ సరిహద్దులుగా ఉన్నాయి. యమునా నది ఉత్తర ప్రదేశ్‌తో తన తూర్పు సరిహద్దును నిర్వచిస్తుంది. హర్యానా కూడా ఢిల్లీని మూడు వైపులా చుట్టుముట్టి, ఢిల్లీకి ఉత్తర, పశ్చిమ, దక్షిణ సరిహద్దులను ఏర్పరుస్తుంది. తత్ఫలితంగా, హర్యానాలోని పెద్ద ప్రాంతం జాతీయ రాజధాని ప్రాంతంలో చేర్చబడింది. చండీగఢ్, పంజాబ్, హర్యానా రాష్ట్రాల సంయుక్త రాజధాని.

## చరిత్ర
1966 నవంబరు 1న అప్పటి తూర్పు పంజాబ్ విభజన ప్రణాళిక ప్రకారం హర్యానా ఏడు జిల్లాలతో ప్రత్యేక రాష్ట్రంగా ఏర్పడింది.అవి రోహ్తక్, జింద్, హిసార్, మహేంద్రగఢ్, గుర్గావ్, కర్నాల్, అంబాలా. భాషా జనాభా ఆధారంగా అప్పటి లోక్‌సభ స్పీకర్ -పార్లమెంటరీ కమిటీ సర్దార్ హుకమ్ సింగ్ సిఫార్సు తర్వాత విభజన జరిగింది. పూర్వపు జిల్లాలను పునర్వ్యవస్థీకరించడం ద్వారా తర్వాత మరో 15 జిల్లాలు జోడించబడ్డాయి.హర్యానా మొదటి ముఖ్యమంత్రిగా ా పండిట్ భగవత్ దయాళ్ శర్మ పనిచేసాడు.

2016లో, పెద్ద భివానీ నుండి చర్కీ దాద్రీ జిల్లాను రూపొందించారు.

## జిల్లాల జాబితా
హర్యానా రాష్ట్రం 2023 నాటికి ఈ దిగువ వివరింపబడిన 22 జిల్లాలతో విభజనతో ఉంది:

## ఇది కూడ చూడు

* హర్యానా తహసీల్‌ల జాబితా

## మూలాలు

;

వర్గం:భారతదేశ జిల్లాల జాబితాలు
వర్గం:హర్యానా జిల్లాలు
వర్గం:హర్యానాకు సంబంధించిన జాబితాలు
వర్గం:భారతదేశం లోని జిల్లాలు
కర్ణాటక జిల్లాల జాబితా

thumb|4 డివిజన్లు, 31 జిల్లాలతో కూడిన కర్ణాటక రాష్ట్ర పటం
thumb|4 విభాగాలతో కర్ణాటక రాష్ట్ర పటం
దక్షిణ భారతదేశం లోని కర్ణాటక రాష్ట్రంలో 31 (2023 నాటికి) జిల్లాలు ఉన్నాయి. ఈ జిల్లాలో 4 పరిపాలనా విభాగాలు ఉన్నాయి, *అవి*, బెలగావి, బెంగళూరు, గుల్బర్గా, మైసూరు. భౌగోళికంగా, రాష్ట్రంలో మూడు ప్రధాన రూపాలున్నాయి. అవి - పశ్చిమ తీరప్రాంతం, కొండ ప్రాంతంతో కూడిన పశ్చిమ కనుమలు, మైదానాలతో కూడిన దక్కన్ పీఠభూమి.

1956 రాష్ట్ర పునర్వ్యవస్థీకరణ చట్టంలో భాగంగా గతంలోని బొంబాయి, హైదరాబాదు, మద్రాసు రాష్ట్రాల జిల్లాల సముదాయంతో పాటుగా ఒకప్పటి మైసూర్, కూర్గ్ రాష్ట్రాలు భాషాపరంగా సజాతీయ కన్నడ మాట్లాడే రాష్ట్రంగా ఏకీకృతమైనప్పుడు కర్ణాటక దాని ప్రస్తుత రూపాన్ని 1956లో సంతరించుకుంది. ఏకీకృత మైసూర్ రాష్ట్రం పది జిల్లాలతో రూపొందించబడింది, అవి బెంగుళూరు, కోలార్, తుమకూరు, మాండ్య, మైసూర్, హాసన్, చిక్కమగళూరు, షిమోగా, చిత్రదుర్గ, బళ్లారి ''మద్రాసు'' ప్రెసిడెన్సీ నుండి మైసూర్ రాష్ట్రానికి 1953లో బదిలీ చేయబడినప్పుడు. మద్రాసు ఉత్తర జిల్లాల నుండి కొత్త ఆంధ్రప్రదేశ్ రాష్ట్రం ఏర్పడింది. కూర్గ్ రాష్ట్రం కొడగు జిల్లాగా మారింది, మద్రాసు రాష్ట్రం నుండి దక్షిణ కెనరా, బొంబాయి రాష్ట్రం నుండి ఉత్తర కెనరా, ధార్వాడ్, బెల్గాం, బీజాపూర్ బదిలీ చేయబడినివి. హైదరాబాద్ రాష్ట్రం నుండి బీదర్, గుల్బర్గా, రాయచూర్ బదిలీ చేయబడినవి. ఈ రాష్ట్రానికి 1973లో కర్ణాటక అనే కొత్త పేరు వచ్చింది.

## పరిపాలనా విభాగాలు

## జిల్లాల అక్షరక్రమ జాబితా

## ఇవి కూడా చూడండి

* కర్ణాటక రాష్ట్ర ఆనకట్టలు, జలాశయాల జాబితా

## మూలాలు

## వెలుపలి లంకెలు

వర్గం:కర్ణాటకకు సంబంధించిన జాబితాలు
వర్గం:కర్ణాటక జిల్లాలు
వర్గం:భారతదేశ జిల్లాల జాబితాలు
వర్గం:జాబితాలు
వర్గం:భారతదేశం లోని జిల్లాలు